Skráning í Laugavegshlaupið 2020 sem fram fer laugardaginn 18. júlí er hafin hér á marathon.is . Skráning verður opin til 30. júní nema fullbókað verði í hlaupið fyrir þann tíma . Árið 2019 varð uppselt í hlaupið innan við þremur sólarhringum eftir að skráning hófst og því er mælt með að þau sem stefna á þátttöku skrái sig fyrr en síðar . Vakin er sérstök athygli á því að það eru tímatakmörk Laugavegshlaupinu . Þátttakendur þurfa að ljúka hlaupinu á innan við 9 klukkustundum og 15 mínútum og yfirgefa drykkjarstöðina við Álftavatn innan 4 klukkustunda frá upphafi hlaups og drykkjarstöðina í Emstrum innan 6 klukkustunda og 30 mínútna frá upphafi hlaups . Einnig er skylt að vera með sitt eigið drykkjarmál eða brúsa ásamt flautu , álteppi og síma með neyðarnúmerinu 112 vistuðu . Sjá nánari upplýsingar um skilyrði fyrir þátttöku hér . Íþróttabandalag Reykjavíkur ( ÍBR ) var stofnað 1944 og eru samtök íþróttafélaganna í Reykjavík . Árlega hefur Íþróttabandalagið umsjón með fimm stórum íþróttaviðburðum : Laugavegshlaupið í júlí , Reykjavíkurmaraþon Íslandsbanka í ágúst , Miðnæturhlaup Suzuki í júní , Norðurljósahlaup Orkusölunnar í febrúar og Reykjavíkurleikar í janúar .